Return of the Seven

***Return of the Seven*** (títol orichinal en anglés, en aragonés ***O regreso d'os siet***, estrenada en Aragón con o títol en castellano de ***El regreso de los siete magníficos***, en aragonés ***O regreso d'os siet magnificos***) ye una cinta de cine de western dramatico estrenada l'anyo 1966, dirichida por Burt Kennedy seguntes un guión orichinal de Larry Cohen, con una banda sonora orichinal d'Elmer Bernstein, una dirección de fotografía de Paul C. Vogel y una producción cinematografica de Ted Richmond ta las productoras Mirisch Productions y C.B. Films. De l'elenco d'a cinta en fan parte, entre d'atros actors, Yul Brynner, Robert Fuller, Julián Mateos, Warren Oates, Claude Akins, Virgílio Teixeira, Jordan Christopher, Elisa Montés, Fernando Rey, Emilio Fernández, Rodolfo Acosta, Gracita Sacromonte, Carlos Casaravilla, Ricardo Palacios, Felisa Jiminez, Pedro Bermúdez, Francisco Antón, Moisés Menéndez, Héctor Quiroga y José Talavera. Ye la secuela d'a cinta *[[The Magnificent Seven]]* (1960, John Sturges) y tenió una continación con *[[Guns of the Magnificent Seven]]* (1969, Paul Wendkos).

Un grupo de bandius asalta un lugarón en Mexico y secuestra a toz os habitants masclos d'o lugar, incluyendo-ie a Chico qui, en os escaicimientos relataus en *[[The Magnificent Seven]]* (1960, John Sturges), heba estau un d'os siet hombres que liberoron o lugar d'a tiranía d'o despotico Calvera. Su muller, Petra, busca a los dos atros supervivients d'o grupo orichinal d'os siet, Chris y Vin, ta demanar-lis aduya ta liberar a su mariu y a los atros secuestraus. Chris y Vin amenistan hombres, asinas que marchan enta una garchola mexicana y i compran a libertat de Frank (un pistolero cacho) y de Luis (un famoso bandiu que heba d'estar executau), amás de reclutar a Colbee, un atro pistolero bien aficionau a las mullers (que se decide cuan li dicen que bi ha un pueblo en Mexico con nomás que mullers, sin hombres) y a Manuel, un mexicano partecipant en as barallas de gallos. Descubren bien luego que han secuestrau a ixos hombres ta reconstruyir un lugarón y una ilesia en bel meyo d'o disierto en a honor d'os fillos falleixius de Lorca, un cabalero ranchero d'a redolada. Atacan o lugar y fan fuyir a los hombres de Lorca, liberando a Chico y a los atros presos, pero saben que bien luego i tornará Lorca con os suyos hombres y no pueden contar con l'aduya d'os ixarigueros liberaus, nomás que con los seis miembros d'o grupo asaltant y con Chico, tornando a estar siet hombres, como en epoca de Calvera y en situación pareixida.

A cinta s'ambienta en Mexico en bel momento indeterminau d'a segunda metat d'o sieglo XIX y las suyas escenas se filmoron en Colmenar de Oreja y Nuevo Baztán (Comunidat de Madrit) y Agost y Alicant (Comunidat Valenciana) en Espanya, amás d'en os Samuel Bronston Studios en Madrit, tamién en a Comunidat de Madrit.

*Return of the Seven* recibió una nominación a lo Millor Adaptación de Banda Sonora en 1967 mientres a 39<sup>ena</sup> edición d'os Premios Oscar.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Return of the Seven'' en Internet Movie Database.
*  ''Return of the Seven'' en TCM Movie Database.
*  ''Return of the Seven'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/return_of_the_magnificent_seven *Return of the Seven''] en Rotten Tomatoes.